Hond sak en pak op stasie gelos | Maroela Media
'n Hond wat met 'n tas by 'n treinstasie in Ayr, Skotland gelos is, maak wêreldwyd nuus.
Die DBV in Skotland het op sy Facebook-blad gesê die Sharpei-kruising is Vrydagaand by die stasie gevind waar hy aan 'n reling vasgemaak was. Die reun, wat vermoedelik tussen twee en drie jaar oud is, het 'n mikroskyfie onder sy nekvel gehad en daar is vasgestel sy naam is Kai.
"Ons het die persoon wat die mikroskyfie geregistreer het gekontak, maar die persoon voer aan hy het die hond in 2013 op Gumtree verkoop. Ongelukkig kon hulle nie vir ons die adres gee van die persoon wat die hond gekoop het nie," het die DBV op Facebook gesê.
STV News berig dat daar 'n kussing, 'n speelding, kos en 'n bak in die tas gevind is.
"Hierdie geval beklemtoon die moontlike gevolge daarvan om diere op die internet te verkoop aangesien dit dikwels daartoe lei dat mense op die ingewing van die oomblik troeteldiere koop waarvan hulle baie min weet."
Talle mense het intussen reeds op die DBV se Facebook-blad aangedui dat hulle vir Kai wil aanneem. Sy storie het ook reeds wêreldwyd die nuus gehaal.
As ek sulke goete lees, kan ek moord pleeg as ek sulke mense wat diere so mishandel en weggooi in die hande kan kry. As jy nie 'n diereliefhebber is nie, MOET OM HEMELSNAAM NIE 'N HOND/KAT AANSKAF NIE!!!!!!!!!!!!!!!!!!!!!!!!!!! Daardie is ook wesentjies met gevoel en vra so min . Los honde en katte vir ons wat 'n passie het vir honde soos in my geval.
Dit is Skotland – wrede eienaar pak sy hond se besittings als in 'n tassie en gaan los die hond by die stasie – 'n plek waar mense notisie van hom sal neem, en waar hy na 'n skuiling geneem sal word waar hy hopelik 'n nuwe huis sal kry. Maar hier in Suid Afrika word 'n dier eenvoudig afgelaai langs die pad. Ek bly in Akasia en het ek baie keer diere gesien wat langs die Mabopane Snelweg staan – dit isnie lank voor ek weer van daai diere op die snelweg sien stukken en uitmekaar geruk. Watse mense… Lees meer »